text: ডা. বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ ভারতের পশ্চিমবঙ্গ রাজ্যের পশ্চিম মেদিনীপুর জেলার বলরামপুরে অবস্থিত একটি চিকিৎসা বিদ্যালয় ও গবেষণা প্রতিষ্ঠান। এটি ২০১৮ সালে কার্যক্রম শুরু করে। প্রতিষ্ঠানটি আইআইটি খড়গপুরের অন্তর্গত, কিন্তু মূল ক্যাম্পাসের বাইরে অবস্থিত। প্রতিষ্ঠানটি হৃদচিকিৎসা, নিউরোসার্জারি, অঙ্গ প্রতিস্থাপন, অনকোলজি, ট্রমা ও অন্যান্য বিভাগের বৈশিষ্ট্যযুক্ত একটি ৪০০-শয্যাবিশিষ্ট বহু-বিশেষায়িত হাসপাতাল দিয়ে শুরু হয়।  
  
  বিভিন্ন গবেষণা, একাডেমিক ও চিকিৎসা অবকাঠামোগত পরিকল্পনা আইআইটি খড়গপুর এবং অল ইন্ডিয়া ইনস্টিটিউট অব মেডিকেল সায়েন্সেস, দিল্লি যৌথভাবে পরিচালনা করে।
  
  আইআইটি খড়গপুরের তথ্য অনুসারে, প্রথম পর্বে ৪০০-শয্যাবিশিষ্ট সুপার-স্পেশালিটি হাসপাতাল ২০১৯ সালের শেষের দিকে যাত্রা শুরু করবে।
  
  সহযোগিতা  
  প্রতিষ্ঠানটি ইতিমধ্যে অল ইন্ডিয়া ইনস্টিটিউটস অব মেডিকেল সায়েন্সেস, টাটা মেডিকেল সেন্টার, দক্ষিণ পূর্ব রেলওয়ে হাসপাতাল এর সাথে সহযোগিতা করেছে। এটি ডিএসআইআর দ্বারা সমর্থিত একটি “কমন রিসার্চ অ্যান্ড টেকনোলজি ডেভলপমেন্ট হাব”ও প্রতিষ্ঠা করেছে, যাতে এমএসএমইগুলি দ্বারা স্বাস্থ্যসেবা প্রযুক্তি উদ্ভাবন এবং সমর্থনমূলক উৎপাদনের প্রচার করা সম্ভব হয়।
  
  তথ্যসূত্র
  
  বহিঃসংযোগ 
  
  বিষয়শ্রেণী:পশ্চিমবঙ্গের হাসপাতাল
  বিষয়শ্রেণী:পশ্চিমবঙ্গের মেডিকেল কলেজ
  বিষয়শ্রেণী:আইআইটি খড়গপুর
title: ডা. বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ